Jodoh Syaitan

Jodoh Syaitan ialah filem komedi seram Malaysia 2020 arahan Ismail Bob Hashim dengan skrip oleh Epy Kodiang. dibintangi oleh Soffi Jikan, Aprena Manrose, Abam Bocey, Jay Iswazir, Kamarool Haji Yusoff dan Fauziah Nawi. Filem ini merupakan filem kedua terbitan Da Motion Media selepas M4M4 dan dikeluarkan pada 5 Mac 2020. Ia merupakan filem terakhir lakonan Abam Bocey yang meninggal dunia sebulan sebelum dikeluarkan dan ia ditujukan khas dalam ingatannya.

Sinopsis
Mengisahkan tentang Megat, seorang pemuda kampung yang sering menemui kegagalan dalam percintaan dan diminta ibunya untuk pulang ke kampung kerana ingin mengahwinkannya dengan seorang gadis bernama Mawar. Pada masa yang sama, Tok Chai bersama dua pengikut setianya yang juga kawan Megat di kampung iaitu Awang dan Kulup sedang sibuk mencari mayat untuk dipaku, dengan harapan ia hidup semula untuk dijadikan isteri kepada Tok Chai bagi memenuhi hawa nafsunya.

Pelakon
 Sofi Jikan sebagai Megat
 Aprena Manrose sebagai Mawar
 Abam Bocey sebagai Kulup
 Jay Iswazir sebagai Awang
 Fauziah Nawi sebagai Mak Timah
 Kamarool Haji Yusoff sebagai Tok Salleh

Penerbitan
Menurut penerbit Mokharul Shamsul Mokhtar, dengan pengalaman luasnya sebagai seorang pengurus produksi, beliau memutuskan untuk menerbitkan filem sendiri: "Kalau diikutkan pasaran filem di negara ini tidak menentu, tetapi ia bukan halangan buat saya untuk menghasilkan filem. Lagipun dengan cara ini juga saya dapat membuka peluang pekerjaan kepada rakan-rakan kru dalam industri,". Ismail Bob Hashim menggalas tugas sebagai pengarah, ia merupakan filem pertama arahannya dalam tempoh enam tahun sejak Adnan Sempit Sawadikap (2014). Penggambaran dijalankan bermula pada 18 Julai 2018 di Pasir Puteh, Kelantan dan Jertih, Terengganu.  

Rujukan

Pautan luar

Kategori:Filem 2020
Kategori:Filem Malaysia tahun 2020
Kategori:Filem seram Malaysia
Kategori:Filem arahan Ismail Bob Hashim